Нельга не расказаць і пра яшчэ адну нашу кветку — белы гарлачык. Распаўсюдзіўся ён па ўсім возеры Спораўскім і нават перайшоў на абводныя каналы. Здзіўляе не толькі прыгажосць кветкі, але і яе здольнасць, быццам у лотаса, кожны дзень падымацца з бруднай вады і глею, распускацца і заставацца чыстай і прыгожай, нягледзячы ні на што. Акрамя таго, белы гарлачык з’яўляецца прыродным гадзіннікам — распускаецца і закрываецца ў адзін і той жа час.